**লিনা মার্সেলা মেডিনা ডি জুরাডো** (স্পেনীয় উচ্চারণ: [ˈlina meˈðina]; জন্ম ২৩ সেপ্টেম্বর ১৯৩৩) একজন পেরুভিয়ান নারী যিনি পাঁচ বছর, সাত মাস, ২১ দিন বয়সে বাচ্চা জন্ম দেওয়ার মধ্য দিয়ে ইতিহাসে স্বীকৃত সর্বকনিষ্ঠ মা হয়েছেন। তার গর্ভাবস্থার সময়কালের চিকিৎসা মূল্যায়নের উপর ভিত্তি করে, তিনি যখন গর্ভবতী হন তখন তার বয়স পাঁচ বছরেরও কম ছিল, যা অকাল বয়ঃসন্ধির কারণে সম্ভব হয়েছিল।[]

প্রারম্ভিক জীবন এবং বিকাশ
-------------------------

লিনা মেডিনা ১৯৩৩ সালে পেরুর কাস্ত্রোভিরেনা প্রদেশের তিক্রাপোতে জন্মগ্রহণ করেন। তার পিতা তিবুরেলো মদিনা, এবং মাতা ভিক্টোরিয়া লোসা। তিনি পরিবারের নয় সন্তানের একজন ছিলেন।

পেটের আকার বৃদ্ধির কারণে তার বাবা-মা তাকে পাঁচ বছর বয়সে পিসকোর একটি হাসপাতালে নিয়ে যান। ডাক্তাররা মূলত ভেবেছিলেন যে তার একটি টিউমার হয়েছে তবে তারপরে তারা নির্ধারণ করেছিলেন যে তিনি গর্ভাবস্থার সপ্তম মাসে রয়েছেন। ডাঃ জেরার্ডো লোজাদা গর্ভাবস্থা নিশ্চিত করেছেন।

এই ঘটনাটি ব্যাপক আলোচিত ছিল। টেক্সাসের সান আন্তোনিও লাইট সংবাদপত্র ১৯৩৯ সালের ১৬ জুলাই সংস্করণে রিপোর্ট করে যে পেরুর একটি প্রসূতি ও ধাত্রী সমিতি তাকে একটি জাতীয় প্রসূতি হাসপাতালে ভর্তি করার দাবি জানিয়েছে এবং পেরুর পত্রিকা লা কর্নিকা প্রতিবেদনে উদ্ধৃত করেছে যে একটি আমেরিকান চলচ্চিত্র স্টুডিও চিত্রগ্রহণের অধিকারের বিনিময়ে "নাবালককে উপকৃত করার জন্য ৫,০০০ ডলারের অর্থ প্রদানসহ" একজন প্রতিনিধি পাঠিয়েছে, কিন্তু "আমরা জানি যে প্রস্তাবটি প্রত্যাখ্যান করা হয়েছিল"। নিবন্ধে উল্লেখ করা হয়েছে যে লোজাদা বৈজ্ঞানিক নথিপত্রের জন্য মেডিনার চলচ্চিত্র তৈরি করেছিলেন এবং পেরুর ন্যাশনাল একাডেমি অফ মেডিসিনে ভাষণ দেওয়ার সময় সেগুলি দেখিয়েছিলেন।

রোগ নির্ণয়ের ছয় সপ্তাহ পরে মেডিনা সিজারিয়ান সেকশনের মাধ্যমে একটি ছেলের জন্ম দেন। সন্তান জন্মদানের সময় তার বয়স ছিল ৫ বছর, ৭ মাস এবং ২১ দিন, তিনিই ইতিহাসের সর্বকনিষ্ঠ ব্যক্তি যিনি সন্তান প্রসব করেছেন।

তার ছোট জননাঙ্গের কারণে সিজার করার প্রয়োজন হয়েছিল। লোজাদা এবং ডাঃ বুসাল্লেউ এই অস্ত্রোপচার টি করেন, ডাঃ কোলারেটা অ্যানাস্থেসিয়া প্রদান করেন। ডাক্তাররা দেখতে পান যে অকাল বয়ঃসন্ধিকালেই তার সম্পূর্ণ পরিপক্ক যৌন অঙ্গ রয়েছে। ডাঃ এডমুন্ডো এসকোমল মেডিকেল জার্নাল লা প্রেস মেডিকেলে ঘটনাটি রিপোর্ট করেন, যার মধ্যে রয়েছে যে তার ঋতুস্রাব আট মাস বয়সে ঘটেছিল, এটি পূর্ববর্তী প্রতিবেদনের বিপরীত ছিল, যেখানে উল্লেখ ছিল যে তিন বা আড়াই বছর বয়স থেকে তার নিয়মিত ঋতুস্রাব ছিল।

জন্মের সময় মেডিনার ছেলের ওজন ছিল ২.৭ কেজি (৬.০ পা; ০.৪৩ স্টো) এবং ডাক্তারের নামে তার নামকরণ করা হয়েছিল জেরার্ডো। ১০ বছর বয়সে জানতে পারার আগে তিনি মেডিনাকে তার বোন বলে বিশ্বাস করে বড় হয়েছিলেন।

পিতার পরিচয় ও পরবর্তী জীবন
---------------------------

মেডিনা কখনও পিতার পরিচয় বা তার পরিস্থিতির কথা প্রকাশ করেনি। এসকোমল পরামর্শ দেন যে তিনি নিজেকে নাও জানতে পারেন, কারণ তিনি "সুনির্দিষ্ট প্রতিক্রিয়া দিতে পারেননি"। লিনার বাবাকে শিশু যৌন নির্যাতনের সন্দেহে গ্রেপ্তার করা হয়েছিল কিন্তু প্রমাণের অভাবে তাকে ছেড়ে দেওয়া হয়। তার ছেলে সুস্থভাবে বড় হয়েছে। সে ১৯৭৯ সালে অস্থি মজ্জা রোগে ৪০ বছর বয়সে মারা যায়।

অল্প বয়সে, মেডিনা লোজাদার লিমা ক্লিনিকে সেক্রেটারি হিসেবে কাজ করতেন, যা তাকে শিক্ষাগ্ৰহণ এবং তার ছেলেকে উচ্চ বিদ্যালয়ে পড়াশোনা করাতে সহায়তা করে। তিনি বিয়ে করেন এবং ১৯৭২ সালে তার দ্বিতীয় পুত্রের জন্ম হয়। ২০০২ সালে, তিনি রয়টার্সের সাথে একটি সাক্ষাৎকার প্রত্যাখ্যান করেছিলেন, যেমনটা তিনি বিগত বছরগুলিতে অনেক সাংবাদিককে ফিরিয়ে দিয়েছিলেন।

নথিপত্র
-------

যদিও অনুমান করা হয়েছিল যে ঘটনাটি একটি ধাপ্পাবাজি ছিল, বছরের পর বছর ধরে বেশ কয়েকজন ডাক্তার বায়োপসি, জরায়ুতে ভ্রূণের কঙ্কালের এক্সরে এবং তার যত্ন নেওয়া ডাক্তারদের তোলা ছবিগুলির উপর ভিত্তি করে এটি যাচাই করেছেন।

ঘটনাটি নথিভুক্ত করে দুটি প্রকাশিত ছবি রয়েছে। প্রথমটি ১৯৩৯ সালের এপ্রিলের শুরুতে নেওয়া হয়েছিল, যখন মেডিনা গর্ভাবস্থার সাড়ে সাত মাসে ছিল। ছবিটি তার বাম দিক থেকে নেওয়া, এটি দেখায় যে তিনি একটি নিরপেক্ষ পটভূমির সামনে নগ্ন হয়ে দাঁড়িয়ে আছেন। এটি তার গর্ভাবস্থায় তোলা একমাত্র প্রকাশিত ছবি।

১৯৫৫ সালে অকাল বয়ঃসন্ধির প্রভাব ছাড়া, পাঁচ বছরের কম বয়সী একটি মেয়ে কীভাবে সন্তান ধারণ করতে পারে তার কোনও ব্যাখ্যা পাওয়া যায়নি। ছয় বছরের কম বয়সী শিশুর মধ্যে গর্ভাবস্থার একটি বিরল ঘটনা হিসাবে এটি নথিভুক্ত রয়েছে।

তথ্যসূত্র
---------

### উদ্ধৃতি

1. 1 2 3 4 5 6  Mikkleson, David (৭ ফেব্রুয়ারি ২০১৫)। "Youngest Mother"। *Snopes*। সংগ্রহের তারিখ ২৫ জানুয়ারি ২০১৭।
2. 1 2 3 4  "Six decades later, world's youngest mother awaits aid"। *The Telegraph*। Kolkata। ২৭ আগস্ট ২০০২। ২২ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০০৯।
3. 1 2 3 4  "Six decades later, world's youngest mother awaits aid"। *The Telegraph*। Kolkata। ২৭ আগস্ট ২০০২। ২২ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০০৯।
4. ↑  Elgar Brown (for *Chicago Evening American*). "American scientists await U.S. visit of youngest mother: Peruvian girl and baby will be exhibited". *San Antonio Light*, 11 July 1939, page 2A.
5. ↑  "5-Year-Old Gives Birth: 14 May 1939"। *History Channel Australia*। ১৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০২০।
6. 1 2 3 4 5  Mikkleson, David (৭ ফেব্রুয়ারি ২০১৫)। "Youngest Mother"। *Snopes*। সংগ্রহের তারিখ ২৫ জানুয়ারি ২০১৭।
7. 1 2  Elgar Brown (for *Chicago Evening American*). "Wide sympathy aroused by plight of child-mother: opportunity seen to make Lina independent". *San Antonio Light*, 16 July 1939, p. 4.
8. ↑  Janice Delaney; Mary Jane Lupton (১৯৮৮)। *The Curse: A Cultural History of Menstruation* (2nd revised সংস্করণ)। University of Illinois Press। পৃষ্ঠা 51। আইএসবিএন 0-252-01452-9। ২৪ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৭।
9. ↑  Rodney P. Shearman (১৯৮৫)। *Clinical reproductive endocrinology*। Churchill Livingstone। পৃষ্ঠা 401। আইএসবিএন 0-443-02645-9।
10. ↑  Lincolins, Thiago (১২ অক্টোবর ২০১৯)। "Grávida aos 5 anos: A trágica vida de Lina Medina"। *Aventuras na História* (স্পেনীয় ভাষায়)। ১৫ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০২০।
11. 1 2  Luis Leon (৩০ অক্টোবর ১৯৫৫)। "Son of child mother wants to be doctor"। *Cedar Rapids Gazette*। Associated Press। পৃষ্ঠা 18। ২৩ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৭ – NewspaperArchive.com-এর মাধ্যমে।
12. ↑  "On this day In History: May 14, 1939 — The youngest 'mother' was born"। *Free Press Journal* (ইংরেজি ভাষায়)। সংগ্রহের তারিখ ২৪ জুলাই ২০২১।
13. ↑  *The Journal of Medical-physical Research: A Journal of Progressive Medicine and Physical Therapies, Volumes 15–16*। American Association for Medico-Physical Research। ১৯৪১। পৃষ্ঠা 188।
14. ↑  Ashley Montagu (১৯৭৯)। *The reproductive development of the female: a study in the comparative physiology of the adolescent organism*। PSG Publishing Company। পৃষ্ঠা 137। আইএসবিএন 0-88416-218-4।
15. ↑  "La Plus Jeune Mère du Monde"। ৩১ মে ১৯৩৯: 875। ২৭ মার্চ ২০১৭ তারিখে মূল থেকে আর্কাইভ করা। উদ্ধৃতি শৈলী রক্ষণাবেক্ষণ: তারিখ ও বছর (link)
16. ↑  Luis Leon (৩০ অক্টোবর ১৯৫৫)। "Son of child mother wants to be doctor"। *Cedar Rapids Gazette*। Associated Press। পৃষ্ঠা 18। ২৩ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৭ – NewspaperArchive.com-এর মাধ্যমে।
17. ↑  Rodney P. Shearman (১৯৮৫)। *Clinical reproductive endocrinology*। Churchill Livingstone। পৃষ্ঠা 401। আইএসবিএন 0-443-02645-9।

### উৎস

* Escomel, Edmundo (১৩ মে ১৯৩৯)। "La Plus Jeune Mère du Monde": 744।
* Escomel, Edmundo (৩১ মে ১৯৩৯)। "La Plus Jeune Mère du Monde": 875।
* Escomel, Edmundo (১৯ ডিসেম্বর ১৯৩৯)। "L'ovaire de Lina Medina, la Plus Jeune Mère du Monde": 1648।
* "Five-and-Half-Year-old Mother and Baby Reported Doing Well"। ১৬ মে ১৯৩৯: 2।
* "Physician Upholds Birth Possibility"। ১৬ মে ১৯৩৯: 2।
* "U.S. Health Official Returns from Peru"। ১৫ নভেম্বর ১৯৩৯: 9।
* "Mother, 5, to Visit Here"। ৮ আগস্ট ১৯৪০: 21।
* "Wife of Peruvian Envoy Arrives to Join Him Here"। ২৯ জুলাই ১৯৪১: 8।
* "The Mother Peru Forgot"। Spectator Wire Services। ২৩ আগস্ট ২০০২: B4।